
ПРИЕТИ ТЕКСТОВЕ

Мерки, необходими за изпълнението на протокола, приложен към ДЕС и ДФЕС, относно финансовите последици от изтичането на срока на договора за ЕОВС и Изследователския фонд за въглища и стомана

[bookmark: Sujet][bookmark: References]Законодателна резолюция на Европейския парламент от 16 юни 2026 г. относно решението на Съвета за определяне на мерките, необходими за изпълнението на Протокол № 37 относно финансовите последици от изтичането на срока на Договора за ЕОВС и Изследователския фонд за въглища и стомана, приложен към Договора за Европейския съюз и към Договора за функционирането на Европейския съюз, и за отмяна на Решение № 2003/76/ЕО (06884/2026 – C10-0091/2026 – 2025/0390(APP))

Европейският парламент,
–	като взе предвид проекта на решение на Съвета (06884/2026),
–	като взе предвид искането за одобрение, представено от Съвета в съответствие с Протокол № 37 относно финансовите последици от изтичането на срока на Договора за ЕОВС и Изследователския фонд за въглища и стомана, приложен към Договора за Европейския съюз и към Договора за функционирането на Европейския съюз, и по-специално член 2, първа алинея от него (C10‑0091/2026),
–	като взе предвид член 107, параграфи 1 и 4 от своя Правилник за дейността,
–	като взе предвид препоръката на комисията по бюджети (A10-0158/2026),
1.	дава своето одобрение за проекта на решение на Съвета;
2.	възлага на своя председател да предаде позицията на Парламента съответно на Съвета и на Комисията, както и на националните парламенти.

